Elevii ar putea reveni în bănci din toamnă. Cîmpeanu: "Cu toții ne dorim să nu avem parte de un al patrulea val".
Elevii au toate șansele să revină la toamnă în bănci. Avem o rată a vaccinării de peste 60% în rândul angajaților din învățământ. De o săptămână, și școlarii au început să se vaccineze. Aproximativ 10.000 de elevi dintre cei 800.000 eligibili s-au imunizat.
"Cu toții ne dorim să nu avem parte de un al patrulea val. Toate aceste lucruri creează premise pentru deschiderea școlii în data de 13 septembrie în condiții de normalitate", a declarat ministrul Educației Sorin Cîmpeanu.Alexandru Manda, expert în educație, spune că școala online a fost un dezavantaj pentru elevi. El speră să nu se revină la această formă de predare."Cred că este foarte important, în toamnă, ca elevii și studenții să revină la școală în mod fizic. Pandemia își va spune cuvântul, își va face simțită prezența, iar accesul la device-urile electronice va fi cu atât mai necesar, deoarece cred și sper ca utilizarea resurselor electronice, chiar și la școala fizică să fie la un nivel cât mai înalt și după finalizarea pandemiei", susține Alexandru Manda.